
	  Parlamentul României   

 Camera Deputaţilor

	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

Nr.26/135/02.05.2011 

     PL. x - 175
	COMISIA PENTRU APĂRAREA, ORDINE PUBLICĂ ŞI SIGURANŢĂ NAŢIONALĂ

Nr.32/111/02.05.2011



Către,

BIROUL PERMANENT AL
CAMEREI DEPUTAŢILOR

Vă înaintăm, alăturat, Raportul comun asupra proiectului de Lege privind unele măsuri speciale necesare pentru încadrarea în bugetul aprobat Ministerului Administraţiei şi Internelor pe anul 2011, trimis Comisiei pentru administraţie publică, amenajarea teritoriului şi echilibru ecologic şi Comisiei pentru apărare, ordine publică şi siguranţă naţională pentru dezbatere în fond, în procedură de urgenţă,  cu adresa nr. PLx- 175 din  6 aprilie 2011.




PREŞEDINTE,



PREŞEDINTE,



Sulfina BARBU


    Costică CANACHEU

PARLAMENTUL ROMÂNIEI

CAMERA DEPUTAŢILOR

	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

Nr.26/135/20.04.2011 

  
   PL.x- 175
	
	COMISIA PENTRU APĂRAREA, ORDINE PUBLICĂ ŞI SIGURANŢĂ NAŢIONALĂ

Nr.32/111/02.05.2011


RAPORT COMUN
asupra proiectului de Lege privind unele măsuri speciale necesare pentru încadrarea 
în bugetul aprobat Ministerului Administraţiei şi Internelor pe anul 2011

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională, împreună cu Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, în procedură de urgenţă, cu proiectul de Lege privind unele măsuri speciale necesare pentru încadrarea în bugetul aprobat Ministerului Administraţiei şi Internelor pe anul 2011, trimis cu adresa nr. PL.x- 175, din  6 aprilie 2011 şi înregistrat sub nr. 26/135 din 6 aprilie 2011, respectiv nr.32/111 din 6 aprilie 2011.
Potrivit prevederilor art. 75 din Constituţie şi ale art. 92 alin. (9) pct. 2 din Regulamentul Camerei Deputaţilor, Camera Deputaţilor este Cameră decizională.
Senatul a respins proiectul de lege în şedinţa din 4 aprilie 2011.
Comisia juridică, de disciplină şi imunităţi a avizat favorabil proiectul de lege, cu avizul nr. 31/290 din 12.04.2011.
Consiliul Legislativ a avizat favorabil proiectul de lege, cu observaţii şi propuneri, conform avizului nr. 241/7.03.2011.
Consiliul Economic şi Social a avizat favorabil proiectul de Lege, conform avizului nr.855/25.03.2011.
Obiectul de reglementare îl constituie instituirea unor măsuri speciale pentru încadrarea în bugetul aprobat Ministerului Administraţiei şi Internelor pe anul 2011, prin crearea unui mecanism care să permită nominalizarea, pe criterii transparente, a persoanelor ale căror raporturi de serviciu sau de muncă vor înceta.
În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au examinat propunerea legislativă sus menţionată, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege  sus menţionat, în şedinţele din 12 şi 19 aprilie 2011. Membrii Comisiei pentru apărare, ordine publică şi siguranţă naţională au examinat proiectul de lege sus menţionat, în şedinţele din 12 şi 13 aprilie 2011. 

Comisiile s-au întrunit în şedinţă comună în data de 2 mai 2011.
Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri  28 deputaţi. Din numărul total de 24 membri ai Comisiei pentru apărare, ordine publică şi siguranţă naţională  au participat la dezbateri  20 deputaţi

Pe parcursul dezbaterilor au participat, în calitate de invitaţi, domnul Mironescu Laurenţiu, secretar general al Ministerului Administraţiei şi Internelor, domnul Pavel Gabriel, director general al Direcţiei Generale Juridice, Macovei Ovidiu, director general adjunct al direcţiei Resurse Umane în acelaşi minister, precum şi domnii Lincu Vasile, preşedinte al Sindicatului Naţional al Poliţiştilor şi Vameşilor Pro Lex, Emil Păscuţ, preşedinte al sindicatului Diamantul, Marin Gruia, preşedinte al Sindicatului Naţional al Poliţiştilor şi Personalului Contractual, Marin Viorel, preşedinte al Corpului Naţional al poliţiştilor, Vîlnei Florin-Ilie, preşedinte al Federaţiei Poliţiştilor SED LEX.
În urma dezbaterii, membrii celor două Comisii au hotărât, cu majoritate de voturi, (27 de voturi pentru şi un vot împotrivă ) să propună plenului Camerei Deputaţilor adoptarea proiectului de Lege privind unele măsuri speciale necesare pentru încadrarea în bugetul aprobat Ministerului Administraţiei şi Internelor pe anul 2011, cu amendamente admise şi respinse, prezentate în anexele la prezentul raport.
În raport de obiectul şi conţinutul său proiectul de lege face parte din categoria legilor organice.




PREŞEDINTE,






PREŞEDINTE,



Sulfina BARBU



     

   Costică CANACHEU                           

Consilier,














Consilier,
Sofia CHELARU














George CUCU
ANEXA nr.1
  I. AMENDAMENTE ADMISE

	Nr.

crt.
	Text 

proiect de lege
	Amendamente admise

(autorul amendamentului)
	Motivare


	1.
	LEGE

privind unele măsuri speciale necesare pentru încadrarea în bugetul aprobat Ministerului Administraţiei şi Internelor pe anul 2011

	Nemodificat.
	

	2.
	
Art.1. – (1) Numărul de posturi ocupate de poliţişti, cadre militare în activitate, soldaţi şi gradaţi voluntari, preoţi militari, funcţionari publici şi personal contractual din Ministerul Administraţiei şi Internelor se reduce, la nivelul ordonatorilor de credite, astfel încât să se asigure, pentru anul 2011, încadrarea în cheltuielile bugetare şi în numărul maxim de posturi aprobate, potrivit legii.

	Nemodificat.
	

	3.
	Art.2. - (1) Începând cu data reducerii posturilor în condiţiile prezentei legi, persoanele abilitate potrivit normelor de competenţă privind gestiunea resurselor umane în Ministerul Administraţiei şi Internelor, propun sau, după caz, dispun reducerea corespunzătoare a numărului de personal, după cum urmează:

a) în cazul poliţiştilor, prin încetarea raporturilor de serviciu în temeiul prevederilor art.69 alin.(1) lit.j) din Legea nr.360/2002 privind Statutul poliţistului, cu modificările şi completările ulterioare, fără aplicarea art.71 alin.(1) lit.a) din acelaşi act normativ;  

b) în cazul cadrelor militare în activitate, prin trecerea în rezervă sau direct în retragere în temeiul prevederilor art.85 alin.(1) lit.e) din Legea nr.80/1995 privind statutul cadrelor militare, cu modificările şi completările ulterioare, fără aplicarea art.82 lit.a) din acelaşi act normativ;


c) în cazul preoţilor militari, prin încetarea raporturilor de serviciu în temeiul prevederilor art.22 lit.c) din Legea nr.195/2000 privind constituirea şi organizarea clerului militar;


d) în cazul soldaţilor şi gradaţilor voluntari, prin încetarea contractelor încheiate cu Ministerul Administraţiei şi Internelor şi trecerea acestora în rezervă sau scoaterea din evidenţele militare, în temeiul art.45 alin.(1) lit.b) şi e) din Legea nr.384/2006 privind Statutul soldaţilor şi gradaţilor voluntari, cu modificările şi completările ulterioare;


e) în cazul funcţionarilor publici, prin încetarea raporturilor de serviciu în temeiul art.99 alin.(1) lit.b) din Legea nr.188/1999 privind Statutul funcţionarilor publici, republicată, cu modificările şi completările ulterioare;


f) în cazul salariaţilor angajaţi cu contracte individuale de muncă, prin încetarea contractelor individuale de muncă în temeiul art. 65 din Legea nr. 53/2003 privind Codul muncii, cu modificările şi completările ulterioare.

(2) În cazul poliţiştilor, cadrelor militare sau preoţilor militari care, la data intrării în vigoare a prezentei legi, sunt puşi la dispoziţie, pentru încadrarea în cheltuielile bugetare aprobate, măsurile prevăzute la alin.(1) lit.a) - c) se propun şi se dispun prin derogare de la prevederile legale în vigoare, dacă este cazul, de către persoanele abilitate potrivit normelor de competenţă privind gestiunea resurselor umane.


	Nemodificat.
	

	4.
	Art.3. - (1) Nominalizarea persoanelor ale căror raporturi de serviciu sau de muncă încetează în condiţiile art.2 se fundamentează, pe baza unor criterii de evaluare, de către o comisie constituită în acest scop la nivelul fiecărei unităţi a aparatului central al Ministerului Administraţiei şi Internelor sau al fiecărui ordonator de credite.


(2) La stabilirea criteriilor de evaluare se vor avea în vedere următoarele elemente: 

a) existenţa unei hotărâri judecătoreşti de condamnare, rămasă definitivă, cu excepţia situaţiei în care a intervenit reabilitarea;


b) existenţa unei sancţiuni administrative rămasă definitivă, atunci când a fost dispusă potrivit legii penale;


c) existenţa unor antecedente disciplinare, cu excepţia situaţiei în care sancţiunile disciplinare au fost radiate;


d) nivelul pregătirii profesionale raportat la cerinţele postului;


e) nivelul experienţei profesionale în domeniu/specialitate;


f) rezultatele evaluării activităţii profesionale individuale în ultimii 3 ani;


g) clasarea ca „inapt" sau „apt limitat” prin decizia organelor de expertiză medico-militară;
^


h) îndeplinirea condiţiilor pentru acordarea pensiei pentru limită de vârstă;


i) existenţa cumulului pensiei cu salariul;


j) existenţa situaţiei de menţinere în activitate după împlinirea limitei de vârstă în gradul profesional/militar; 

k) situaţia socială;


(3) Criteriile de evaluare, punctajul şi ponderea criteriilor, componenţa comisiei, procedura-cadru şi termenele de evaluare se stabilesc prin hotărâre a Guvernului.

	Nemodificat.
	

	5.
	
Art.4.- (1) Încetarea raporturilor de muncă sau de serviciu ale personalului prevăzut la art.2 se face cu respectarea prevederilor legale privind protecţia socială, aplicabile fiecărei categorii de personal în parte, precum şi a celor prevăzute în prezenta lege.

(2) Drepturile prevăzute la art.21 alin.(2) - (5) din anexa nr. VII la Legea nr.284/2010 privind salarizarea personalului plătit din fonduri publice se acordă poliţiştilor şi personalului militar cărora li se aplică măsurile prevăzute la art.2 din bugetul asigurărilor pentru şomaj, prin derogare de la prevederile Legii nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.
(3) Modul de aplicare a prevederilor alin.(2) se stabileşte prin norme metodologice elaborate de Ministerul Administraţiei şi Internelor cu avizul Ministerului Muncii, Familiei şi Protecţiei Sociale, în termen de 10 zile de la data intrării în vigoare a prezentei legi, care vor fi aprobate prin hotărâre a Guvernului.

	Nemodificat

(2) Drepturile prevăzute la art.21 alin.(2) - (5) din anexa nr.VII la Legea-cadru  nr.284/2010 privind salarizarea unitară a personalului plătit din fonduri publice se acordă poliţiştilor şi personalului militar cărora li se aplică măsurile prevăzute la art.2 din bugetul asigurărilor pentru şomaj, prin derogare de la prevederile Legii nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.
Nemodificat

	Tehnică legislativă

	6.
	Art.5. - (1) Agenţia Naţională pentru Ocuparea Forţei de Muncă asigură în mod gratuit:


a)
punerea la dispoziţia persoanelor vizate de aplicarea măsurilor prevăzute la art.2,
a listei cuprinzând locurile de muncă vacante şi cursurile de calificare organizate;


b) intermedierea în vederea angajării;


c) consultanţă pentru iniţiere în afaceri şi orientare profesională.


(2) In termen de 6 luni de la data reducerii posturilor, persoanele cărora li se aplică măsurile prevăzute la art.2 au dreptul să urmeze, gratuit, în vederea reconversiei profesionale, cursuri de calificare, recalificare, perfecţionare sau alte forme de pregătire profesională, indiferent de durata de şcolarizare, organizate în condiţiile legii, după caz, de către Ministerul Administraţiei şi Internelor şi Agenţia Naţională pentru Ocuparea Forţei de Muncă.


(3) Cheltuielile ce decurg din organizarea cursurilor sau a altor forme de pregătire profesională prevăzute la alin. (2), se suportă integral din bugetul de stat, prin bugetul Ministerului Administraţiei şi Internelor sau, după caz, din bugetul asigurărilor pentru şomaj, precum şi din alte surse, în condiţiile legii.


(4) Modalităţile concrete de asigurare de către Agenţia Naţională pentru Ocuparea Forţei de Muncă a măsurilor prevăzute la alin.(2), prin agenţiile judeţene pentru ocuparea forţei de muncă şi a municipiului Bucureşti, se stabilesc prin protocol încheiat între Ministerul Administraţiei şi Internelor şi Agenţia Naţională pentru Ocuparea Forţei de Muncă, în termen de 30 zile de la data intrării în vigoare a prezentei legi.

	Nemodificat.
	

	7.
	Art.6. - (1) Ocuparea posturilor vacante din poliţia locală se realizează, cu prioritate, prin recrutare din rândul personalului prevăzut la art.2, care îndeplineşte condiţiile specifice de pregătire profesională, în condiţiile încadrării în cheltuielile de personal aprobate prin buget.

(2) Selecţia în vederea ocupării posturilor potrivit alin.(1) se realizează prin concurs de dosare, organizat în condiţii stabilite prin hotărâre a consiliului local/Consiliului General al Municipiului Bucureşti, în limita posturilor disponibile, cu respectarea prevederilor legale referitoare la ocuparea posturilor vacante din autorităţile şi instituţiile publice.


	
Se elimină.
Autor: Vasile Gherasim - PDL
	Potrivit alin.(2) selecţia posturilor se face prin concurs de dosare, şi nu prin concurs sau examen, aşa cum prevede art.30 alin.(1) din Legea nr.53/2003, cu modificările şi completările ulterioare şi art.26 alin.(7) din Legea-cadru nr.284/2010.

	8.
	Art.7. - Poliţiştii şi cadrele militare în activitate care solicită, prin demisie sau la cerere, încetarea raporturilor de serviciu sau trecerea în rezervă, până la data reducerii posturilor prevăzute la art.1, sunt exoneraţi de la plata cheltuielilor de întreţinere pe timpul şcolarizării şi a cheltuielilor efectuate pe perioada cursurilor/ programelor de specializare, perfecţionare, stagii de practică, în ţară sau străinătate, prevăzute de angajamentele/ contractele încheiate potrivit legii, în condiţiile în care în unităţile în care sunt încadraţi se aplică dispoziţiile prezentei legi.


	 Art.7 devine art.6 – text nemodificat
	Renumerotare ca urmare a eliminării art.6.

	9.
	Art.8. - Pe data intrării în vigoare a prezentei legi se abrogă Ordonanţa de urgenţă a Guvernului nr. 100/1999 privind unele măsuri de protecţie socială a cadrelor militare şi a salariaţilor civili, care se vor aplica în perioada restructurării aparatului central, comandamentelor de armă, inspectoratelor generale, marilor unităţi, unităţilor şi a formaţiunilor din compunerea Ministerului Administraţiei şi Internelor, publicată în Monitorul Oficial al României, Partea I, nr. 309 din 30 iunie 1999, cu modificările ulterioare, aprobată prin Legea nr. 267/2001.
	 Art.8 devine art.7 – text nemodificat
	Renumerotare ca urmare a eliminării art.6.


ANEXA nr.2
II. AMENDAMENTE RESPINSE
	Nr. crt
	Text iniţial
	Amendamentul propus
	Motivarea 
a) pentru susţinere

b) pentru respingere
	Camera decizională

	1
	Art. 2 

...............................................


(2) În cazul poliţiştilor, cadrelor militare sau preoţilor militari care, la data intrării în vigoare a prezentei legi, sunt puşi la dispoziţie, pentru încadrarea în cheltuielile bugetare aprobate, măsurile prevăzute la alin. (1) lit. a) - c) se propun şi se dispun prin derogare de la prevederile legale în vigoare, dacă este cazul, de către persoanele abilitate potrivit normelor de competenţă privind gestiunea resurselor umane.”


	Art. 2, alin (2) se modifică şi se completează, având următorul conţinut:


“(2) În cazul poliţiştilor, cadrelor militare sau preoţilor militari care, la data intrării în vigoare a prezentei legi, sunt puşi la dispoziţie, pentru încadrarea în cheltuielile bugetare aprobate, măsurile prevăzute la alin. (1) lit. a) - c) se propun şi se dispun după evaluarea personalului potrivit elementelor de la art. 3, dacă este cazul, de către persoanele abilitate potrivit normelor de competenţă privind gestiunea resurselor umane.”

Autor : Alina GORGHIU, deputat PNL
	a) Prin acest amendament solicităm eliminarea expresiei „prin derogare de la prevederile legale în vigoare” şi reformularea astfel:

Poliţiştii şi militarii pot fi puşi la dispoziţie atunci când în urma reorganizării nu li se găseşte o funcţie corespunzătoare sau când sunt eliberaţi din funcţie din diferite motive ori când faţă de un poliţist/ militar s-a pus în mişcare acţiunea penală ori când este judecat în stare de libertate ori liberat provizoriu.

Există deci multe cazuri în care poliţiştii sunt puşi la dispoziţie din motive neimputabile sau eliberaţi din funcţie şi puşi la dispoziţie fără a fi sancţionaţi ori ca urmare a reorganizării, dar aceasta nu înseamnă automat disponibilizarea şi încetarea raporturilor de serviciu echivalentă cu sancţiunea destituirii din poliţie. În acelaşi timp, derogarea este discriminatorie pentru poliţiştii şi militarii din M.A.I. faţă de funcţionarii publici şi personalul contractual. 

În aceste condiţii, dacă cei cu condamnări la închisoare sau amendă penală cu suspendare, nereabilitaţi, la cei cu amenzi administrative ori sancţiuni disciplinare neradiate se face evaluarea, la fel trebuie procedat şi cu cei puşi la dispoziţie.

b) 

	Camera Deputaţilor

	2
	 
_______________
	Articolul 4 se completează cu trei alineate noi, alin. (4), (5) şi (6),  cu următorul conţinut: 


“(4) Pentru militarii şi poliţiştii disponibilizaţi conform prevederilor prezentei legi, nu se aplică măsura stabilită prin art. 13 (1) din Legea nr. 285/28.12.2010 privind salarizarea în anul 2011 a personalului plătit din fonduri publice, publicată în M.Of.R. nr. 878  din 28.12.2010.


(5) Poliţiştii şi cadrele militare cărora li se aplică măsurile prevăzute la art. 2 beneficiază de drepturile prevăzute la art. 20 (1) din Anexa nr. VII la Legea nr. 284/2010 privind salarizarea personalului plătit din fonduri publice, începând cu data de 1 ianuarie 2012.

(6) Poliţiştii şi cadrele militare cărora li se aplică măsurile prevăzute la art. 2 şi solicită pensia anticipată parţială înaintea împlinirii vârstei standard de pensionare nu li se aplică penalizările prevăzute la art. 65 alin.(4) din legea nr. 263/2010 privind sistemul unitar de pensii publice.”  

Autor : Alina GORGHIU, deputat PNL
	a) - neacordarea ajutoarelor prevăzute la art. 20 din Anexa nr. VII la Legea nr. 284/2010 în anul 2011 este discriminatorie faţă de poliţiştii/militarii pensionaţi  până în 2011 şi după acesta, neforţaţi de o asemenea lege;

 - pentru poliţiştii şi militarii disponibilizaţi fără drept de pensie trebuie aplicate prevederile din Anexa VII a legii nr. 284/2010 art. 21 (1)-(3) privind acordarea unor ajutoare la încetarea raporturilor de serviciu, întrucât nu beneficiază de ajutor de şomaj; 

- acordarea acestor ajutoare la pensionare ar stimula mult plecarea personalului care îndeplineşte condiţiile de pensionare şi pensionare anticipată, în vârsta de peste 45 de ani, ceea ce ar însemna cheltuieli mai mari cu salariile în anul 2012, dar mai mici în următorii ani, pentru că rămân în sistem oameni mai tineri, cu salarii mai mici. În acelaşi timp, aceştia sunt mai proaspeţi în pregătire, mai apţi de însuşirea şi aplicarea schimbărilor legislative în cascadă după aderarea la UE şi Spaţiul Schengen;

- aplicarea penalizărilor de 0,75% pentru fiecare lună de anticipare, până la îndeplinirea condiţiilor pentru obţinerea pensiei pentru limită de vârstă este descurajantă, în timp ce exceptarea de la aplicarea penalităţilor ar stimula mult plecarea personalului care îndeplineşte condiţiile de pensionare şi pensionare anticipată.

b) 

	Camera Deputaţilor

	 3
	
____________________
	Art. 6 se completează cu un nou alineat, alin. (3) având următorul conţinut:

“(3) În termen de 2 ani de la aplicarea măsurilor prevăzute la art. 2, posturile din structura M.A.I. care se vacantează, cu excepţia celor corespunzătoare funcţiilor publice se ocupă, în condiţiile legii, cu prioritate, prin recrutare din rândul personalului prevăzut la art. 2 alin. (1) lit. a), b), c), d) şi f).”

Autor : Alina GORGHIU, deputat PNL

	a) Este mai utilă şi indicată reprimirea personalului cu pregătire şi experienţă în domeniul apărării, ordinii publice şi siguranţei naţionale, cu care statul a cheltuit fonduri însemnate, decât primirea unor persoane noi, care necesită alte cheltuieli şi ani de zile ca să câştige experienţă, pregătire şi să dea randamentul primilor.  
b) 
	Camera Deputaţilor

	4
	
Art. 7. - Poliţiştii şi cadrele militare în activitate care solicită, prin demisie sau la cerere, încetarea raporturilor de serviciu sau trecerea în rezervă, până la data reducerii posturilor prevăzute la art. l, sunt exoneraţi de la plata cheltuielilor de întreţinere pe timpul şcolarizării şi a cheltuielilor efectuate pe perioada cursurilor/ programelor de specializare, perfecţionare, stagii de practică, în ţară sau străinătate, prevăzute de angajamentele/ contractele încheiate potrivit legii, în condiţiile în care în unităţile în care sunt încadraţi se aplică dispoziţiile prezentei legi.”


	Art. 7 se modifică şi se completează după cum urmează:


Art. 7. - Poliţiştii şi cadrele militare în activitate care solicită, prin demisie sau la cerere, încetarea raporturilor de serviciu sau trecerea în rezervă, în cursul anului 2011, sunt exoneraţi de la plata cheltuielilor de întreţinere pe timpul şcolarizării şi a cheltuielilor efectuate pe perioada cursurilor/ programelor de specializare, perfecţionare, stagii de practică, în ţară sau străinătate, prevăzute de angajamentele/ contractele încheiate potrivit legii, în condiţiile în care în unităţile în care sunt încadraţi se aplică dispoziţiile prezentei legi.”

Autor : Alina GORGHIU, deputat PNL
	a) Având în vedere timpul scurt între data publicării legii şi data reducerii posturilor (1 aprilie, pentru trimestrul II), precum şi faptul că urmează şi alte disponibilizări în cursul anului 2011, trebuie extinsă această posibilitate de solicitare a încetării raporturilor de serviciu sau trecerii în rezervă la tot anul 2011.
b) 
	Camera Deputaţilor

	5
	
___________________
	Propunem introducerea unui nou articol, articolul 9 cu următorul conţinut:


Art. 9 - În termen de 60 de zile de la intrarea în vigoare a prezentei legi, Ministerul Administraţiei şi Internelor va lua măsuri de modificare a actelor normative care reglementează activitatea ministerului, în conformitate cu măsurile de reorganizare şi de reducere a personalului aprobate de Guvernul României şi prezenta lege.

Autor : Alina GORGHIU, deputat PNL
	a) Sunt necesare şi obligatorii aceste modificări ale atribuţiilor poliţiei şi altor structuri OSP din cauza importanţei reducerii de personal şi coexistenţei altor instituţii, cu unele atribuţii similare, de exemplu Poliţia locală, Pompierii civili, firmele de pază, etc.

În acelaşi timp, trebuie evitat paralelismul sau suprapunerea de atribuţii şi cheltuirea ineficientă a fondurilor de la bugetul statului.
b) 
	Camera Deputaţilor

